=== 2. Verdenskrig ===
Ved Anden Verdenskrigs begyndelse var Mussolinis fascistiske Italien og Hitlers nationalsocialistiske (nazistiske) Tyskland nære allierede. Men krigslykken vendte. Mussolini overvurderede i den grad Italiens militære og rustnings-industrielle kapacitet (og befolkningens loyalitet når soldaterne i store tal faldt på fremmed jord). Bl.a. forregnede han sig med den græske modstand ved angrebet på Grækenland ([[Kreta]] var  italiensk<!-- bør uddybes -->), et angreb, hvor Hitler måtte ile til hjælp. Det blev afgørende for Hitlers fatale angreb på Sovjetunionen. Da amerikanerne gjorde landgang på Sicilien og langsomt arbejdede sig op gennem støvlelandet, vendte folkestemningen, og det fascistiske statsråd afsatte Mussolini og internerede ham i en øde bjergegn i [[Abruzzerne]]. 8. september 1943 offentliggjordes en italiensk våbenhvile med de allierede, som var indgået i hemmelighed 3. september 1943 i [[Cassibile]] på Sicilien. 12. september befriede tyske faldskærmsjægere Mussolini vha. svævefly  under en eventyrlig mission ([[Gran Sasso raid|Operation Eiche]]). Hitler installerede ham i [[Saló]] ved Gardasøen i det nordligste Italien, hvor han fungerede som statsoverhoved for "Den sociale republik Italien", der reelt var en marionetstat styret af [[Gestapo]] og den hårde kerne af italienske fascister. Baggrunden var, at det italienske militær havde strakt våben - mens den tyske "[[Værnemagt|Wehrmacht]]" med en million soldater holdt Italien besat helt ned til fronten i syd (undtagen Rom, der af tyskerne var erklæret [[åben by]], det vil sige, at de ville rømme den, hvis eller når amerikanerne nåede den italienske hovedstad (og [[Vatikanstaten]]). Det skete næppe af humanitære årsager, men utvivlsomt for at frede de uvurderlige kulturskatte mod bombardementer og undgå den håbløse og grufulde [[Slaget om Stalingrad|"Stalingrad-situation"]], hvor der blev kæmpet fra hus til hus. Hvor amerikanerne trængte frem godt hjulpet på vej af den omfattende italienske modstandsbevægelse, ''La Resistenza'', blev de hilst som forbrydere.{{bør uddybes|dato=2011}} Ved afslutningen af verdenskrigen blev Mussolini i Milano hængt sammen med sin elskerinde under flugten til det neutrale Schweiz.
Politik Organisationer